Hlaup hófst úr eystri Skaftárkatli seint í gærkvöldi. Búist er við því að hlaupvatn nái að þjóðveginum annað kvöld. Reiknað er með að þetta hlaup verði talsvert stærra en það sem hófst í ánni í síðustu viku.
Lítið hlaup úr vestari katlinum hófst í ánni 1. september, þá lýstu Almannavarnir yfir óvissustigi á svæðinu og var ferðafólki ráðlagt að halda sig fjarri farvegi Skaftár.
Það eru mælingar Veðurstofunnar, þau eru með mæli í eystri katlinum, sýna að það hafi greinilega byrjað að renna út úr honum seint í gærkvöldi. Og nú er hann byrjaður að síga sem þýðir að vatn leitar úr katlinum undir jökulinn og það má búast við því að það skili sér í fyrramálið eða eitthvað slíkt eða seinna í dag.
Segir Magnús Tumi Guðmundsson prófessor í jarðeðlisfræði. Hann segir að eystri ketillinn sé miklu stærri en sá vestari.
Og þess vegna má reikna með að þetta hlaup verði töluvert stærra heldur en það til þess að gera hófstillta hlaup sem hefur verið í gangi úr vestari katlinum og er nú byrjað að fjara.
Búist er við að hlaupið nái til byggða á morgun.
Reynslan sýnir að þetta eru kannski einhverjir 20 tímar sem að hlaup er að fara frá katlinum þangað til það nær jökuljaðri og síðan eru nokkrir klukkutímar þangða til það kemur niður í mælinn við Sveinstind. Og síðan eru aftur nokkrir klukkutímar þangað til það nær niður til byggða.
Síðast hljóp úr eystri katlinum í ágúst 2018 og Magnús Tumi segir líklegt að þetta sé álíka stórt.
Það er líklegt að þetta verði svipað og þá varð, en það er ólíklegt að það verði eins stórt og 2015
Stórt hlaup er hafið úr Eystri Skaftárkatlinum en búist er við að það verði svipað stórt og fyrir þremur árum, þegar brúin yfir Eldvatn eyðilagðist. Hlaupsins verður líklega fyrst vart undan Skaftárjökli í fyrramálið og hlaupvatn gæti náð að þjóðveginum annað kvöld. Ríkislögreglustjóri í samráði við lögreglustjórann á Suðurlandi hefur lýst yfir hættustigi almannavarna